বাজেটে অবহেলিত কৃষি ও কৃষক | বাতায়ন | Jugantor
শনিবার, ২৯ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুরঞ্জনা (১২ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)অর্থনীতি (১১ জুন, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
হোম
বাতায়ন
মো. বশিরুল ইসলাম    |
প্রকাশ : ১২ জুন, ২০১৭ ০০:০০:০০
প্রিন্টঅঅ-অ+
বাজেটে অবহেলিত কৃষি ও কৃষক
প্রস্তাবিত বাজেটের আকার বাড়লেও সে তুলনায় বাড়েনি কৃষি বাজেট। ফলে বাজেটে কৃষি খাত অবহেলিতই থেকে যাচ্ছে। আপাতদৃষ্টিতে এর নেতিবাচক প্রভাব দেখা না গেলেও আগামীতে কৃষিতেই শুধু নয়, সামগ্রিক অর্থনীতিসহ জনজীবন বিপর্যস্ত হওয়ার আশঙ্কা উড়িয়ে দেয়া যায় না। দেশের প্রধান এ উন্নয়ন খাতে বাজেটে কেন বিমাতাসুলভ বৈষম্য করা হয়েছে, তা আমার বোধগম্য নয়।
চলতি বছর হাওরাঞ্চলে অকাল বন্যায় বোরো ধানে ব্লাস্ট আক্রমণের কারণে কৃষক ব্যাপকভাবে ক্ষয়ক্ষতির সম্মুখীন হয়েছিল। এমনকি পণ্যের ন্যায্যমূল্য না পাওয়ায় কৃষকরা কৃষি থেকে দিন দিন আগ্রহ হারিয়ে ফেলছে। অথচ বাজেটে এসব দিকে কোনো নজরই দেয়া হয়নি। কেবল কৃষি যান্ত্রিকীকরণকে আরও জনপ্রিয় করে তুলতে হাওর ও দক্ষিণাঞ্চলের উপকূলীয় এলাকার কৃষককে কৃষি যন্ত্রপাতি ক্রয়ে ৭০ শতাংশ এবং দেশের অন্যান্য এলাকার জন্য ৫০ শতাংশ ভর্তুকি দেয়ার সিদ্ধান্ত নেয়া হয়েছে। সরকারকে এ জন্য সাধুবাদ জানাই। গতানুগতিকভাবে বিগত ক’বছরের মতো করে কৃষিতে বাজেট বরাদ্দ রাখা হয়েছে। কৃষিতে মন্দের ভালো এই বাজেট আমাদের কৃষক ও কৃষিকে কতটুকু আশান্বিত করেছে, কৃষিকে এগিয়ে নিয়ে যাওয়ার কতটুকু প্রত্যয় রয়েছে, সেটাই আজ ভাবনার বিষয়।
২০১৭-১৮ অর্থবছরের জন্য অনুন্নয়ন ও উন্নয়ন মিলে মোট ব্যয় ধরা হয়েছে ৪ লাখ ২ হাজার ৬৬ কোটি টাকা। এর মধ্যে সবচেয়ে বড় ও গুরুত্বপূর্ণ খাত কৃষির জন্য ব্যয় ধরা হয়েছে মাত্র ১৩ হাজার ৬০০ কোটি টাকা। যা মোট প্রস্তাবিত বাজেটের ৩ দশমিক ৪০ শতাংশ। এর মধ্যে অনুন্নয়ন খাতে ১১ হাজার ৮০৪ কোটি টাকা এবং ১ হাজার ৭৯৯ কোটি টাকা উন্নয়ন খাতে ব্যয়ের প্রস্তাব দেয়া হয়েছে। ২০১৬-১৭ অর্থবছরের প্রস্তাবিত বাজেটে কৃষি খাতে মোট ১৩ হাজার ৬৭৬ কোটি টাকা বরাদ্দের প্রস্তাব করা হয়েছিল। যার মধ্যে অনুন্নয়ন খাতে ১১ হাজার ৮৩৫ কোটি টাকা এবং উন্নয়ন খাতে ১ হাজার ৮৪১ কোটি টাকা বরাদ্দ হয়েছিল। এই হিসাবে চলতি অর্থবছরের তুলনায় আগামী অর্থবছরে কৃষি মন্ত্রণালয়ের বরাদ্দ ৭৬ কোটি টাকা কমানো হয়েছে। যদিও আগের বছরের সংশোধিত বাজেট অনুযায়ী কৃষি খাতের বরাদ্দ কমে শেষ পর্যন্ত ছিল ১০ হাজার ৩৭৬ কোটি টাকা। ফলে বাজেটে কৃষি মন্ত্রণালয়ের বরাদ্দের ক্রমহ্রাসমান ধারা বজায় থাকল। তবে ভর্তুকি বাড়ছে ৩ হাজার কোটি টাকা। ২০১৭-১৮ অর্থবছরে কৃষিতে ভর্তুকি রাখা হয়েছে ৯ হাজার কোটি টাকা, যা চলতি অর্থবছরের সংশোধিত বাজেটের তুলনায় ৩ হাজার কোটি টাকা বেশি।
কৃষি খাতের উন্নতিতে বিভিন্ন ধরনের চারাগাছের পরিচর্যা ও গ্রিনহাউস প্রযুক্তিতে ব্যবহৃত উপকরণের ওপর শুল্কহার কমানোর প্রস্তাব দেয়া হয়েছে। ফলে কৃষিপণ্যের বেশকিছু পণ্যের দাম কমতে পারে। একই সঙ্গে কৃষির অন্যতম উপখাত মৎস্য, পোলট্রি ও ডেইরি শিল্পের খাদ্যসামগ্রী ও নানাবিধ উপকরণ আমদানিতে প্রয়োজনীয় কতিপয় পণ্যে প্রণোদনা প্রস্তাব করা হয়েছে। সার, বীজ, কীটনাশক আমদানিতে শূন্য শুল্কহার বহাল রাখা হয়েছে। এ ছাড়া কৃষকের উৎপাদিত পণ্যের ন্যায্যমূল্য নিশ্চিত করতে আমদানিকৃত চালের ওপর সর্বোচ্চ শুল্কহার অব্যাহত রাখা হয়েছে। স্টার্চজাতীয় পণ্য ও অয়েল কেকের আমদানিতে শুল্কহারের যৌক্তিকীকরণ করা হয়েছে। আর কৃষিকাজে যন্ত্রের আমদানিনির্ভরতা কাটিয়ে উঠতে ও স্থানীয়ভাবে কৃষি যন্ত্রাংশ উৎপাদন করতে যন্ত্রপাতি তৈরির উপকরণে ১ শতাংশ আমদানি শুল্ক ধার্য করা হয়েছে। তামাক ও তামাকজাত পণ্য উৎপাদন নিরুৎসাহিত করতে তামাকজাতীয় সব পণ্যে ২৫ শতাংশ শুল্কারোপ করা হয়েছে। আশার কথা হল, সেচযন্ত্রে ব্যবহৃত বিদ্যুৎ বিলের ওপর ২০ শতাংশ হারে ছাড় প্রদান করা হয়েছে।
এ দেশের কৃষকরা ঘামঝরা পরিশ্রম করে ১৬ কোটি মানুষের খাদ্য জোগান দিয়ে চলছে। কিন্তু তাদের ঘামঝরা পরিশ্রম থেকে যতটুকু উৎপাদন ও আয় হওয়া উচিত তা তারা পাচ্ছে না। এমনকি ফল-ফসলের সংরক্ষণ ও প্রক্রিয়াজাতকরণের অভাবে কৃষকরা হারাচ্ছে তাদের উৎপাদিত ফসলের বিশাল অংশ। তাই, সঠিক সংরক্ষণ ও প্রক্রিয়াকরণ নিশ্চিত করতে দরকার গবেষণা ও অবকাঠামো উন্নয়ন। লাভজনক ফসল উৎপাদন, বাজারজাত ও প্রক্রিয়াজাতকরণের জন্য দরকার সমবায়ভিত্তিক কৃষি ব্যবস্থা। কৃষকের স্বার্থে উদ্বৃত্ত খাদ্য থেকে সঠিক মুনাফা লাভের জন্য বৈদেশিক বাজার তৈরি করতে হবে। কৃষি ব্যবস্থাপনাকে আধুনিক ও লাভজনক করার জন্য কৃষিবিদ, কৃষিবিজ্ঞানী, পলিসি বিশেষজ্ঞ, সম্প্রসারণকর্মীসহ সবাইকে সঠিক পরিকল্পনা নিয়ে এগিয়ে আসতে হবে। সরকারের পৃষ্ঠপোষকতা ছাড়া এটা কোনোভাবেই সম্ভব নয়। এর জন্য চাই সঠিক কর্মপরিকল্পনা ও দিকনির্দেশনা।
আমরা দেখেছি, কৃষির উন্নয়ন ঘটলে খাদ্যে স্বয়ংসম্পূর্ণতা অর্জন বা নিরাপত্তা নিশ্চিত থাকে। বেকারত্বের সংখ্যা কমে এবং দারিদ্র্যও কমে আসে। শেখ হাসিনার নেতৃত্বাধীন সরকার কৃষি খাতের উন্নয়ন এবং আর্থসামাজিক উন্নয়নে বিরাট সফলতা এনেছে এবং খাদ্যে স্বয়ংসম্পূর্ণতা অর্জন করেছে। এমনকি বিদেশে খাদ্য রফতানিও করছে। কৃষি খাতে যদি বাজেট বরাদ্দ বেশি থাকত, তাহলে আমরা মানুষের কল্যাণ সাধন বা উন্নত জীবনযাপনে আরও সফলতা দেখতে পেতাম। দাতা দেশগুলোর আপত্তি সত্ত্বেও বর্তমান সরকার কৃষি খাতে ভর্তুকি ও অনুদান দিয়ে যাচ্ছে।
যেহেতু বাজেট প্রণয়নে আমলারা প্রধান ভূমিকা পালন করে, সেহেতু তারা তাদের স্বার্থের বাইরে বিন্দুমাত্র যেতে চায় না। ব্যবসায়ীদের সন্তুষ্ট রাখা এবং রাজনৈতিক সরকারের ভাগ্য নিয়ন্ত্রণ তারাই করে থাকে। সংসদে বাজেট উপস্থাপনের সময় কোনো কোনো বিষয়ের ওপর অতিরিক্ত কর বসিয়ে মূল্য বৃদ্ধি করা এবং বাজেট পাসের সময় আবার কর প্রত্যাহার বা হ্রাস করে ফেলে। এতে কারও কারও ভাগ্যোন্নয়ন ঘটে। জনগণও সেই দ্রব্যটির বাড়তি মূল্য দিয়ে চলে। কর প্রত্যাহার বা হ্রাস পেলেও সেই দ্রব্যটির মূল্য কমে না। এই অর্থ কোথায় যায়? ক্ষেতমজুর ও বর্গাচাষীরা যে পশ্চাৎপদ জীবনযাপন করে সেখান থেকে বেরোতে পারার উপায় খোঁজা হয় না। এই অমানবিক বৈষম্য আর কতদিন সহ্য করতে হবে?
প্রতিবছর বাজেটে কৃষি খাতকে অবহেলা করা হচ্ছে, এ অবস্থা চলতে থাকলে একটা সময় বর্ধিত জনসংখ্যা ও খাদ্য সংকট মোকাবেলা করা সরকারের জন্য কঠিন হবে। এ বাস্তবতাকে মাথার রেখে প্রস্তাবিত ২০১৭-১৮ বাজেটের ওপর পর্যালোচনা, পর্যবেক্ষণ, সংযোজন-বিয়োজন করে অর্থনীতির মুক্তির সোপান কৃষি খাতে বরাদ্দ বাড়ানো হোক।
মো. বশিরুল ইসলাম : গবেষক, শেরেবাংলা কৃষি বিশ্ববিদ্যালয়
mbashirpro1986@gmail.com
শীর্ষ খবর
সর্বশেষ খবর
জাতীয়
মেজর (অব.) জিয়াউদ্দিন আর নেই
ঢাকার ৩৫০ কিলোমিটার সড়ক ভেঙেচুরে একাকার
আন্তর্জাতিক
পাকিস্তানের পরবর্তী প্রধানমন্ত্রী হচ্ছেন শাহবাজ শরীফ
সৌদি আরবে ব্যালিস্টিক মিসাইল হামলা
রাজনীতি
'আ'লীগকে আবার ক্ষমতায় আনতে কাজ করছে ইসি'
সুখে-দুঃখে পাশে দাঁড়ান তবেই ভোট দেবে মানুষ
খেলা
পাকিস্তানে দল পাঠাবে না শ্রীলংকা
আদালতের বাইরে সমঝোতা চান ক্রিকেটাররা
আমিরের অবসর নিয়ে গুজব
নেইমারের বদলে ডি মারিয়া?
আল আকসায় ফের সংঘর্ষ নিহত ২
র‌্যানসমওয়্যার লাভজনক অস্ত্র
ইউটিউব রেড ও গুগল প্লে মিউজিক এক হচ্ছে
ঢেলে সাজাতে হবে পানি ব্যবস্থাপনা
গ্রহণযোগ্য নির্বাচনের স্থায়ী ব্যবস্থা গড়ে তুলতে হবে
শব্দদূষণ ও শিশুর বিকাশ
ওষুধ ও পথ্যের সাহায্যে পাইলস চিকিৎসা
যকৃতে চর্বি জমলে
বাতায়ন বিভাগের অারও খবর
স্মৃতির ক্যানভাসে বন্ধু ফারুক চৌধুরী
বাজেটে অবহেলিত কৃষি ও কৃষক
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
সুরঞ্জনা
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
নওয়াজ শরিফকে সরানোর নেপথ্যে সেনাবাহিনী!       বাংলাদেশে আসার ইচ্ছাই নেই অস্ট্রেলিয়ার!       পাকিস্তানে এখন কী ঘটবে       বিদেশিদের প্রতারণার ফাঁদ       কারা ক্ষমতাবান দুর্নীতিবাজ